[pic] | КОМИСИЯ НА ЕВРОПЕЙСКИTЕ ОБЩНОСТИ |

Брюксел, 23.11.2009

COM(2009)642 окончателен

2008/0221 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

обща позиция на Съвета относно приемането на изменено предложение за Регламент на Европейския парламент и на Съвета относно етикетирането на гуми по отношение на горивната ефективност и на други съществени параметри

2008/0221 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

обща позиция на Съвета относно приемането на изменено предложение за Регламент на Европейския парламент и на Съвета относно етикетирането на гуми по отношение на горивната ефективност и на други съществени параметри

1. ХРОНОЛОГИЯ НА ПРОЦЕДУРАТА

Дата на предаване на предложението на ЕП и на Съвета (COM(2008) 779 окончателен – 2008/0221/COD): | 13 ноември 2008 г. |

Дата на становището на Европейския икономически и социален комитет: | 24 март 2009 г. |

Дата на становището на Европейския парламент на първо четене: | 22 април 2009 г. |

Дата на предаване на измененото предложение (COM(2009) 348): | 1 юли 2009 г. |

Дата на приемане на общата позиция (единодушно): | 20 ноември 2009 г. |

2. ЦЕЛ НА ПРЕДЛОЖЕНИЕТО НА КОМИСИЯТА

Целта на настоящото предложение е да се насърчи трансформирането на пазара към ефективни от гледна точка на консумацията на гориво гуми, които са по-безопасни и по-безшумни. Настоящата инициатива съответства на преработената стратегия на Комисията за емисиите на CO2 от пътнически леки автомобили и лекотоварни автомобили[1] (според която целите по отношение на емисиите на CO2 трябва да бъдат постигнати чрез намаляване на емисиите от автомобили, включително чрез популяризиране на по-ефективни гуми от гледна точка на консумацията на гориво).

Насочено към търсенето, предложението относно етикетирането на гуми ще допълни посредством въвеждане на минимални изисквания законодателството в областта на типовото одобрение на гуми, което третира предлагането. Минималните изисквания за съпротивлението при търкаляне, сцеплението с влажна повърхност и външния шум при търкаляне, предвидени в Регламент (ЕО) № 661/2009[2] относно общата безопасност на моторните превозни средства и пораждащи действие преди 1 ноември 2012 г,. ще гарантират стандартно ниво на качество на гумите, а схемата за етикетиране на гуми ще доведе до допълнителни подобрения над тези нива.

3. КОМЕНТАРИ ОТНОСНО ОБЩАТА ПОЗИЦИЯ

3.1. Общи коментари относно общата позиция

Текстът на договорената обща позиция съответства, по същество и в значителна степен, на предложението на Комисията и следователно може да получи подкрепа.

3.2. Споразумение на етапа на обща позиция

Договорената обща позиция е в резултат на междуинституционални преговори, както бе договорено на заключителната тристранна процедура от 1 октомври 2009 г.

На 14 октомври 2009 г. г-н Herbert Reul, председател на Комисията по промишленост, изследвания и енергетика, потвърди съгласието на Парламента с текста, приет от Комитета на постоянните представители на 7 октомври 2009 г., и с декларацията на Комисията (вж. по-долу). Договорената обща позиция бе официално приета на заседанието на Съвета по селско стопанство и рибарство от 20 ноември 2009 г.

Главните въпроси на преговорите, по които беше постигнато съгласие, бяха (по реда на споменаването им в предложението):

- Формат на предложението: По молба на Парламента форматът на предложението бе променен от директива на регламент.

- Изисквания по отношение на рекламата (член 3, параграф 4 и съображение 17): Определението на рекламни документи с технически характер бе преформулирано, за да се изясни, че то не включва реклама в медиите като цяло.

- Поставяне на видно място на етикета (член 4): Във връзка с поставяне на видно място на етикета бяха въведени по-гъвкави правила. Въпреки че Комисията предложи задължителното поставяне на стикер върху всяка от гумите на мястото на продажба, в договореното изменение на Съвета/Парламента се предвижда, че етикетът може да бъде представен посредством стикер върху всяка от гумите, както бе предложено от Комисията, или да бъде разпространен в един печатен екземпляр за всяка партида от една или повече идентични гуми, доставени на мястото на продажба; в този случай в член 5 се поставя изискване дистрибуторите да показват отпечатания етикет на крайните потребители преди продажбата на гумата(ите) на мястото за продажба.

- Отговорности на доставчиците на превозни средства (член 6): Премахнато бе основното задължение за производителите на превозни средства да поставят на видно място класификацията на гумите, монтирани на нови превозни средства. Според споразумението това изискване за предоставяне на информация ще се прилага само за тези гуми, които се предлагат на крайните потребители като допълнително оборудване.

- Надзор на пазара (член 12): В член 12 бе въведено позоваване на Регламент (ЕО) № 765/2008 относно надзора на пазара, както бе предвидено в измененото предложение на Комисията в отговор на искането на Парламента за по-строги правила за надзор на пазара.

- Клауза за преразглеждане (член 14): Срокът на клаузата за преразглеждане е намален от 5 години в първоначалното предложение на 40 месеца с оглед да се оцени ефективността и видимостта на схемата за етикетиране на гуми, и по-специално във връзка с изменените членове 4 и 5.

- Преходни разпоредби (член 15): ЕП и Съветът се съгласиха да освободят от изискванията за етикетиране гумите, произведени преди юли 2012 г.

- Популяризиране на гуми с ниски нива на шум (приложение II): За да се улесни разпознаването на гумите с ниски нива на шум, в допълнение към изобразената стойност на външния шум при търкаляне, измерена в децибели, върху етикета се добавя класификация според външния шум при търкаляне:

- Уебсайт с информация относно етикетирането на гуми и хармонизиран калкулатор за изчисляване на икономията на гориво: По време на пленарната сесия на Парламента, предхождаща окончателното приемане на предложението за регламент, Комисията се съгласи да направи следната декларация, за да се улесни постигането на съгласие между институциите:

„Комисията подкрепя използването на общностни инструменти като програмата „Интелигентна енергия — Европа“ като принос към инициативи за повишаване на осведомеността на крайните потребители относно ползите от етикетирането на гумите.

До юни 2012 г Комисията ще предостави на уебсайта си „ec.europa“ достъп, по-специално на организациите за защита на потребителите и на производителите на гуми, до пояснителна информация относно всеки от компонентите на етикета на гумите, както и хармонизиран калкулатор за икономиите на гориво.“

4. ЗАКЛЮЧЕНИЕ

Общата позиция отговаря на целите на първоначалното предложение на Комисията. Следователно Комисията подкрепя текста.

[1] COM(2007) 19.

[2] ОВ L 200, 31.7.2009 г., стр. 1—24.